b"\n_START_ARTICLE_\nH\xc3\xa9r\xc3\xa9makono\n_START_PARAGRAPH_\nH\xc3\xa9r\xc3\xa9makono \xc3\xa9s una ciutat i subprefectura de Guinea, a la prefectura de Faranah, regi\xc3\xb3 de Faranah. La seva poblaci\xc3\xb3 al cens del 2014 era de 12.890 habitants (la suprefectura, equivalent a un municipi)\n_START_SECTION_\nHist\xc3\xb2ria\n_START_PARAGRAPH_\nAntigament se l'anomenava H\xc3\xa9rimakono. Fou conquerida per Samori Tur\xc3\xa9 el 1880. La conquesta francesa es va produir al mateix temps que la de Faranah i es va establir una posici\xc3\xb3 militar a la poblaci\xc3\xb3. (vegeu Faranah)_NEWLINE_Poc despr\xc3\xa9s va rebre una protesta del sergent brit\xc3\xa0nic comandant de les posicions de Falaba i Caliere, que va rebutjar l'establiment franc\xc3\xa8s a H\xc3\xa9rimakono que considerava brit\xc3\xa0nic. En aquell moment les bandes de Bilali van reapar\xc3\xa8ixer i Briquelot va ignorar les protestes brit\xc3\xa0niques i va seguir la persecuci\xc3\xb3 (15 de febrer). Va lliurar a Bilali alguns combats de rereguarda a Kalaya, Somakala, Kiremba, Samagoudou, arribant a Tembicounda, a les fonts del N\xc3\xadger, el 7 de mar\xc3\xa7 (prop de la frontera amb Sierra Leone). Va seguir llavors al sud, va rebutjar als sofes de Gu\xc3\xa9d\xc3\xa9 despr\xc3\xa9s d'una darrera escaramussa i Bilali, abandonat per quasi tots els seus, va estar a punt de ser atrapat al gu\xc3\xa9 de Dembayola per\xc3\xb2 el tirador que el va atrapar es va quedar amb el seu mboubou  a les mans, escapant Bilali sense camisa i refugiant-se a territori de Sierra Leone. El Kouranko quedava perdut per Samori._NEWLINE_Briquelot va tornar a Faranna, on va instal\xc2\xb7lar una companyia de tiradors; va destacar tamb\xc3\xa9 una secci\xc3\xb3 a H\xc3\xa9rimakono i en va enviar una a Kouroussa i amb la resta dels seus homes es va dirigir a Benty obrint aix\xc3\xad una nova ruta entre el Sudan i l'oce\xc3\xa0; pel cam\xc3\xad va fundar la posici\xc3\xb3 d'Ouossou al Tamisso, arribant a Benty el 9 de maig. Fou ascendit a comandant i va tornar a Fran\xc3\xa7a sent enviat poc despr\xc3\xa9s a Tonkin, morint a Hanoi el 22 d'abril de 1896."